VIDEO Femeia jandarm lovită vineri seara în Piaţa Victoriei a fost externată. A ieșit din spital alergând

Femeia jandarm care a fost lovită la mitingul din Piaţa Victoriei de vineri a fost externată marţi de la Spitalul de Urgenţă Floreasca, transmite Agerpres.

Purtătorul de cuvânt al Spitalului Floreasca, Bogdan Opriţa, declara dimineaţă că în cursul acestei zile va fi externat un alt jandarm.

(FOTO: Inquam Photos / George Călin)

Cazul jandarmeriței bătute la protestul de vineri este un caz școală de manipulare, prin care s-a încercat demonizarea protestatarilor și justificarea intervenției în forță a jandarmilor. Vineri seara, televiziunile apropiate de PSD anunțau că femeia jandarm este în stare gravă și riscă să rămână paralizată pe viață, informație reluată oficial de Jandarmerie a doua zi. Tot a doua zi, ministrul sănătății a vizitat-o la spital anunțând că se află în stare bună. Libertatea.ro a prezentat azi un filmuleț cu jandarmerița mergând pe picioarele ei. Femeia a rămas totuși internată și în cursul zilei de luni, acuzând dureri de cap.